armvectores/hy_wikipedia_2023 huggingface dataset:
Աստուածաշունչ (4905)

Աստուածաշունչ (4905), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4905 թվի տակ։ Ձեռագիրը գրվել է 1649 թվականին Անդրեաս քահանա գրիչի կողմից Շոռոթում։ Ծաղկող՝ Հովհաննես Շոռոթեցի։ Ստացողը եղել է Խջյ Մարդար Փրկենցը։ Գրված է թղթի վրա, որը ունի 29x19 չափս։ Ձեռագիրը կազմված է 635 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարան գրչի՝ 69ա, 238ա, 297ա, 624բ և այլուր, ծաղկողի՝ 244բ, ստացողի՝ 530ա, 571ա։


== Բովանդակություն ==
նաև՝ Ստեփաննոսի Ձիքի Հիշատակարան Աստուածաշունչ գրոց (չափ., 1570 թվական)։
Տոնացույց։


== Ծանոթագրություններ ==
Ռոզա Ուելթ–Շթրաուս

Ռոզա Ուելթ–Շթրաուս (օգոստոսի 24, 1856(1856-08-24), Չեռնովցի, Բուկովինայի դքսություն, Ավստրիական կայսրություն - դեկտեմբերի 15, 1938(1938-12-15), Ժնև, Շվեյցարիա), սուֆրաժիստ և ֆեմինիստ։ 
Ծնվել է Ավստրիայում, այդ երկրում առաջին աղջիկն էր, ով ավարտել է ավագ դպրոցը, և առաջին ավստրուհին, ով ստացել է բժշկական կրթություն, ինչպես նաև Եվրոպայում առաջին կին ակնաբույժը։ Իր բժշկական աստիճանը ստացել է 1878 թվականին  Բեռնի համալսարանում։ Երեք քույր է ունեցել՝ Իդան, Լեոնորան և Սառան։ Այն բանից հետո, երբ նա և իր քույրերից մեկը տեղափոխվել են Ամերիկա, նա աշխատել է որպես աչքի վիրաբույժ ակնաբուժարանում և Նյու Յորքի կանանց հիվանդանոցում։ Ամուսնացել է գործարար Լուի Ստրաուսի հետ և ունեցել են դուստր՝ Նելլի Շտրաուս–Մոչենսոն։ 1904 թվականին, ամերիկյան պատվիրակության կազմում մասնակցել է Կանանց միջազգային միության առաջին համագումարին։ Որոշ ժամանակ շարունակել է որպես այդպիսին մասնակցել, իսկ հետագայում ներկայացրել է հրեա կանանց միությունը հանուն հավասար իրավունքների Էրեց Իսրայելում, այդ ժողովներում։
1919 թվականին ստեղծվել է Իշուվը (Հրեա կանանց միություն հավասար իրավունքների համար Էրեց Իսրայել քաղաքում) կանանց առաջին համապետական կուսակցությունը, որի ղեկավար նշանակվել էր Ուելթ–Սթրաուսը, այդ տարի այնտեղ էր ներգաղթել, շարունակել է մինչև իր մահը։ 1920 թվականի հուլիսին մեկնել է Լոնդոն՝ մասնակցելու այն ժողովին, որի ժամանակ ստեղծվել է Կանանց միջազգային սիոնիստական կազմակերպությունը (WIZO), և սույն տարում, ավելի ուշ, ներկայացրել է հրեա կանանց միությունը հանուն հավասար իրավունքների Էրեց Իսրայելում, «Կանանց ընտրական իրավունքի միջազգային դաշինք» համագումարում, որը տեղի է ունեցել Ժնևում։ Միջազգային կոմիտեներում ներկայացրել է «Կանանց ընտրական իրավունք» միջազգային դաշինքը, մասնակցել է բոլոր համագումարներին և հաճախ ընդգրկվել է համաժողովներ անցկացնող երկրների վարչապետների պատվիրակություններում։
1926 թվականին հարեդիմը, որը նախընտրում էր չբախվել հանրաքվեյի, լքել է Իշուվի ներկայացուցիչների ժողովը, և այդ տարի պաշտոնական հայտարարություն է արվել (վավերացվել է մանդատային կառավարության կողմից 1927 թվականին), որը հաստատում էր «կանանց հավասար իրավունքները կյանքի բոլոր ասպեկտներում՝ Իշուվում՝ քաղաքացիական, քաղաքական և տնտեսական»։ Ուելթ–Շթրաուսը մահացել է Ժնևում, 1938 թվականին։


== Լրացուցիչ գրականություն ==
Hama'avak al Ha'kol: Leidato shel Feminism Ivri [translation: Battle for the Vote: The Birth of Hebrew Feminism], by Prof. Margalit Shilo of Bar-Ilan University


== Ծանոթագրություններ ==
Պրեզիչե

Պրեզիչե (իտալերեն՝ Presicce), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 5739 մարդ, բնակչության խտությունը կազմում է 235 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 73054, հեռախոսային կոդ՝ +39 0833։


== Ժողովրդագրություն ==
Բնակչության թվաքանակի փոփոխությունները. 


== Կապի տվյալներ ==
Հեռախոս՝ 0833 726405
Էլեկտրոնային փոստ՝ sindaco@comune.presicce.le.it
Պաշտոնական կայք՝ http://www.comune.presicce.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արցախի վերածննդի օր

Արցախի վերածննդի օր, պաշտոնական ազգային տոն, որը նշվում է Արցախի Հանրապետությունում, ի նշանավորումն առաջին բողոքի ցույցերի, որոնք 1988 թվականի փետրվարի 20-ին հանգեցրին Ղարաբաղյան շարժման մեկնարկին։


== Պատմություն ==
1985 թվականին Միխայիլ Գորբաչովը դարձավ ԽՄԿԿ նոր գլխավոր քարտուղար՝ իրականացնելով Խորհրդային Միության պլանավորված բարեփոխումը։ Երկու բարեփոխումները հայտնի էին որպես «պերեստրոյկա» և «գլասնոստ»։ Վերջինը ազատություն էր տալիս խորհրդային քաղաքացիներին արտահայտելու ցանկացած դժգոհություն, իսկ առաջինը թույլ էր տալիս տնտեսական բարեփոխումները խորհրդային համակարգում։ Սա տեղի ունեցավ այն ժամանակ, երբ բարձր էր Հայկական ԽՍՀ-ին Լեռնային Ղարաբաղի ինտեգրման գործընթացի աջակցությունը, որն սկսել էր 1963 թվականին։ Օգտագործելով Գորբաչովի քաղաքականությունը՝ 1988 թվականի փետրվարի 20-ին Լեռնային Ղարաբաղի ինքնավար մարզի ժողովրդական պատգամավորների XX գումարման խորհուրդն արտահերթ նստաշրջանում քվեարկեց Ադրբեջանական ԽՍՀ-ից անջատվելու և Խորհրդային Հայաստանի հետ միավորվելու օգտին։ Մի քանի օր անց Բորիս Կևորկովը, ով զբաղեցնում էր Ադրբեջանի կոմկուսի Լեռնային Ղարաբաղի մարզկոմի առաջին քարտուղարի պաշտոնը, Գերագույն խորհրդի կողմից հեռացվեց աշխատանքից։ Փետրվարի 27-29-ին Ադրբեջանի Սումգայիթ քաղաքում կազմակերպվեց հայ բնակչության կոտորած, որն ուղեկցվում էր սպանություններով, բռնաբարություններով, ջարդերով, կողոպուտով։ Այնուհետև հայկական ջարդերի ալիքը տարածվեց Ադրբեջանի ողջ տարածքով մեկ և սկիզբ դրեցարցախյան ազատամարտին։


== Նշանակություն ==
Ամսաթիվը պաշտոնական տոն է դարձել 1992 թվականին։ Ի թիվս այլ խոշոր առաջնորդների, պաշտոնական ողջույններն են ուղղումՀայաստանի նախագահը, Հայաստանի վարչապետը և Արցախի նախագահը։ Տոնի առթիվ շնորհավորական ուղերձ են հղել նաև նախկին ղեկավարներ, ինչպիսին Ռոբերտ Քոչարյանն է։ 2020 թվականին Արցախի նախագահ Բակո Սահակյանն այն որակել է որպես «հայ ժողովրդի արիության, վճռականության և ազատության, համազգային համերաշխության խորհրդանիշ»։Ստեփանակերտում սովորաբար տեղի է ունենում ընդունելություն, որին ներկա են գտնվում Արցախյան շարժման վետերաններ, պետական պաշտոնյաներ, Արցախի պաշտպանության բանակի բարձրաստիճան սպաներ, քաղաքական և հասարակական կազմակերպությունների ներկայացուցիչներ։


== Ծանոթագրություններ ==
Սվետլոե (գյուղ, Կրասնոգրադի շրջան)

Անվան այլ կիրառումների համար տե՛ս՝ ՍվետլոեՍվետլոե (ուկրաիներեն՝ Світле), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1828 թվականին։
2001 թվականի տվյալներով Սվետլոե գյուղում բնակվում էր 111 մարդ։ Բնակավայրը զբաղեցնում է 1094 կմ² տարածք։ Բնակչության խտությունը կազմում էր 101,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կերստենցի

Կերստենցի (ուկրաիներեն՝ Керстенці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Կերստենցի գյուղում բնակվում էր 1 448 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեևկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ուկրաիներեն՝ Сергіївка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Սերգեևկա գյուղում բնակվում էր 308 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Rixton

Rixton, բրիտանական փոփ-R&B խումբ Մանչեսթերից։ Խումբը ձևավորվել է 2012 թվականին և սկզբնապես կոչվել է Relics: Նրանց «Me and My Broken Heart» սինգը թողարկվել է միջազգային մակարդակով։


== Խմբի պատմություն ==
Ջեյք Ռոշեն (դերասան Շեյն Ռիչիի և The Nolans խմբի նախկին անդամ Քոլին Նոլանի որդին) և Դենի Ուիլքինը միասին սկսել են գրել այն բանից հետո, երբ լքել են դպրոցը։ Ավելի ուշ նրանց է միացել Չառլի Բեգնոլը, որի հետ նրանց ծանոթացել են ընդհանուր ընկերոջ՝ Լյուի Մորգանի կողմից, որը դարձել է խմբի անդամը Ջեյքի հետ հանդիպումից հետո։


== Խմբի կազմ ==
Ջեյք Ռոշե՝ լիդ-վոկալ, ռիթմ կիթառ,
Չառլի Բեգնոլ՝ լիդ կիթառ, բեք վոկալ
Դենի Ուիլքին բաս կիթառ, ստեղնաշարային գործիքներ, բեք վոկալ
Լյուի Մորգան՝ հարվածային գործիքներ


== Սկավառակագրութուն ==


=== Ստուդիական սկավառակներ ===


=== Մինի սկավառակներ ===


== Մրցանակներ և առաջադրումներ ==


== Համերգային շրջագայություններ ==
Խումբը հանդես է գալիս Արիանա Գրանդեի համերգների սկզբում նրա The Honeymoon Tour շրջագայության շրջանակներում։


== Ծանոթագրություններ ==


== Արտաքին հղումներ ==
Պաշտոնական կայք
Facebook
Ժողովածու (3303)

Ժողավածու (3303), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3303 թվի տակ։ Ձեռագիրը գրվել է 1611 թվականին Սահակ սարկավագ, որդի Լուսիկի գրիչի կողմից։ Ստացողը եղել է Յովսեփ Եզնկացին։ Գրված է թղթի վրա, որը ունի 19,8 x 15,5 սմ չափս։ Ձեռագիրը կազմված է 433 թերթից։ Գրված է միասյուն, երկսյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ լատիներենով։ Կազմը` կաշեպատ տախտակ, աստառը՝ դրոշմազարդ կտավ։ Հիշատակարաններ՝ 313բ, 415ա, ստացողի 417ա (1613 թվական), հետագայի՝ 435 ա (1648 թվական), 4բ (1885 թվական), կնիք՝ 2բ (Ղազար վարդապետ)։


== Բովանդակություն ==
Վարդ․ Արևելցւոյ Մեկնութիւն Հնգամատենին Մովսիսի
Յովհ․ Երզնկացւոյ ճառ
Մանունք


== Ծանոթագրություններ ==
Այդերուկներ

Այդերուկներ, (լատ.՝ Somateria), սագանմանների ընտանիքի թռչուն։ Հիմնականում լինում են երեք տեսակի այդերուկներ՝ հսկա այդերուկ, ակնոցավոր և արքայական։ Բոլոր տեսակները ունեն նույն արտաքին կառուցվածքը՝համաչափ, երկար կտուց, երկար ճիրաններ, արտաքինից ծածկված է փետուրային ծածկով։ Նրանք իրենց կյանքի մեծ մասը անցկացնում են ծովերի վրա թռչելով և սնունդ հայթայթելով։ Նրանք շատ լավ են օգտագործում իրենց թևերը, և կարողանում են թռչել ծովից մոտ 20 մետր բարձրության վրա։ Նրանք սնվում են է խեցեմորթներով և ջրային անողնաշարավորներ (այդ թվում, միջատներով, անձրևորդներով, տափակ, կլոր, օղակավոր որդերով)։ Նրանք ցած են իջնում միայն հանգստանալու և բաազմանալու (վերարտադրություն) նպատակով։ Թռիչքի միջին արագությունը - մոտ 100 կմ/ժ։ Բոլոր երեք տեսակներ տարածված են հյուսիսում Ռուսաստանում։ Մեծ թվով այդերուկներ կան նաև Անտարկտիդայում, Արկտիկայում և այլ հյուսիսային փոքր կղզիներում։


== Տարածվածություն և ապրելակերպ ==

Նրանք ապրում են հիմնականում հյուսիսային ափամերձ շրջաններում։ Ձմռանը նրանք տեղաշարժվում են մի վայրից մյուսը։ Նրանք կարողանում են սուզվել ջրի մեջ՝ ձուկ որսալու նպատակով։ Նրանք նաև լավ լողորդներ են։


== Տեսակներ ==
հսկա այդերուկ (Somateria mollissima)
ակնոցավոր այդերուկ (Somateria fischeri)
հսկա այդերուկ (Somateria spectabilis)


== Գրականություն ==

В. И. Лысенко., Том 5 - Птицы. Вып. 3 - Гусеобразные,  Фауна Украины, К., «Наукова думка»։
В. К. Рябицев.,  Птицы Урала, Приуралья и Западной Сибири: Справочник-определитель, Екатеринбург էջ 88-89 — 608 էջ, ISBN 5-7525-0825-8։
C. Carboneras 1992. Family Anatidae (Ducks, Geese and Swans) in del Hoyo, J., Elliott, A., & Sargatal, J., eds., Vol. 1.,  Путеводитель по птицам мира (Handbook of the birds of the world), «Lynx Edicions», ISBN 84-96553-42-6։


== Ծանոթագրություններ ==
Գազուկ

Գազուկ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Գյուզելդեր գետի աջ կողմում, գետաբերանի մոտակայքում՝ Սղերդ քաղաքից հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պիլիպի (գյուղ, Մոգիլյով-Պոդոլսկիի շրջան)

Անվան այլ կիրառումների համար տե՛ս՝ ՊիլիպիՊիլիպի (ուկրաիներեն՝ Пилипи), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1550 թվականին։
2001 թվականի տվյալներով Պիլիպի գյուղում բնակվում էր 327 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 333,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոստոկի (այլ կիրառումներ)

Ռոստոկի, կարող է վերաբերել՝

Ռոստոկի - գյուղ, Ուկրաինայի Անդրկարպատյան մարզի Ռախովի շրջանում
Ռոստոկի - գյուղ, Ուկրաինայի Չեռնովցիի մարզի Պուտիլայի շրջանում
Բաունդերի շրջան (Այդահո)

Բաունդերի շրջան (անգլ.՝ Boundary County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 3.287 կմ² է, բնակչությունը՝ 9.871 մարդ (2010 թ. տվյալներով)։ Շրջկենտրոնն է Բոներս Ֆերի բնակավայրը։ Կազմավորվել է 1915 թ.։
Անձրևից հետո (ֆիլմ, ՀԱՀ)

«Անձրևից  հետո» (անգլ.՝ After the Rain), դրամատիկ ֆիլմ, որը նկարահանել է ռեժիսոր Ռոս Քեթլը 1999 թվականին, իր իսկ սցենարով։
Նկարահանումներն իրականացվել են Քեյփթաունում։ Ֆիլմն առաջին անգամ ցուցադրվել է 1999 թվականի հունիսի 5-ին Սիեթլի միջազգային կինոփառատոնում։ 1999 թվականի սեպտեմբերի 16-ին ֆիլմը ցուցադրվել է Տորոնտոյի միջազգային կինոփառատոնում։ Ֆիլմը տարբեր արձագանքների է արժանացել կինոքննադատների շրջանում։


== Սյուժե ==
Հարավաֆրիկյան Հանրապետությունում ապարտհեյդ ժամանակաշրջանին բնորոշ դրամատիկ ֆիլմ, որն անդրադառնում է աֆրիկաներ զինվոր Սթեֆի էմոցիոնալ խնդիրներին։ Աֆրիկաներ-զինվոր Սթեֆը փորձում է մոռանալ իր անցյալը։ Սթեֆի ընկերուհին մտերիմ է Ջոզեֆի հետ։ Մի անգամ տուն վերադառնալով, նա իր ընկերուհի Էմմային գտնում է անկողնում սևամորթ աֆրիկացու հետ։ Նա միանգամից մտածում է ամենավատը (թեև նրանց միջև պլատոնական հարաբերություններ էին)։ Սթեֆը կապկպում է նրանց և ստիպում լսել իր մտորումները հետագա ճակատագրի մասին։ 


== Դերերում ==


== Նկարահանող խումբ ==
Ռեժիսոր` Ռոս Քեթլ
Պրոդյուսեր` Մելանի Գրին, Քերի Սելիգ, Փեյջ Սիմփսոն
Սցենարի հեղինակ` Ռոս Քեթլ
Օպերատոր` Կուս Ռյոթս
Կոմպոզիտոր` Համմի Ման
Կինոընկերություն` Capella International, KC Medien


== Ծանոթագրություններ ==
Բարձրաբերդի փողոց (Երևան)

Բարձրաբերդի փողոց, փողոց Երևանի Կենտրոն վարչական շրջանում։ Անվանվել է Կիլիկիան Հայաստանի Բարձրաբերդ բերդի անունով։


== Տվյալներ ==
Գտնվում է Կիլիկիա թաղամասում։ Սկսվում է Երևանի կոնյակի գործարանի մոտից, Տարսոնի փողոցին զուգահեռ, հասնում Բուդապեշտի փողոց։ Կիլիկիայի նախկին 1-ին փողոցն է։


== Հատվող փողոցներ ==
Վերֆելի փողոց


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Թաղավարդ (գետ)

Անվան այլ կիրառումների համար տե՛ս՝ Թաղավարդ (այլ կիրառումներ)Թաղավարդ, գետ Արցախի Հանրապետությունում։ Պատկանում է Կուրի ավազանին և հոսում է Մարտունու շրջանի տարածքով։


== Ծանոթագրություններ ==
Աստերոիդների ցանկ (166301-166400)

Աստերոիդների ցանկ (166201-166300)  • Աստերոիդների ցանկ  • Աստերոիդների ցանկ (166401-166500)
 Աստերոիդների ցանկ (166201-166300)  • Աստերոիդների ցանկ  • Աստերոիդների ցանկ (166401-166500)
Օնֆլեր

Օնֆլեր (ֆր.՝ Honfleur), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 8163 մարդ, բնակչության խտությունը` 597.15 մարդ/կմ²: Բնակավայրը զբաղեցնում է 13.67 կմ² տարածք:


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 55 կմ հյուսիս-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5037 աշխատունակ (15-64 տարեկան)  բնակիչ, որոնցից ակտիվ էին 3639-ը, իսկ ոչ ակտիվները` 1398: Ակտիվության ցուցանիշը կազմում է 72,2 %: 3639 աշխատունակ մարդկանցից աշխատել է 3022 անձ (1635 տղամարդ և 1387 կին): Գործազուրկ են եղել 617 անձ (301 տղամարդ և 316 կին): 1398 անաշխատունակներից 370-ը եղել են աշակերտներ կամ ուսանողներ, 450-ը` թոշակառուներ, իսկ 578-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարմարե կատու

Մարմարե կատու (լատ.՝ Pardofelis marmorata) , վայրի կատու հարավարևելյան Ասիաում։ Մարմարե կատուները փոքր-ինչ խոշոր են տնային կատուներից։ Նրանց երկարությունը կազմում է 55 սմ, չհաշված 50-սանտիմետրանոց պոչը։


== Գրականություն ==
IUCN Wild Cats: Status Survey and Conservation Action Plan - IUCN, 1996. C. 421. ISBN 2-8317-0045-0
Շչերբուխի (գյուղ, Կրեմենչուգի շրջան)

Շչերբուխի (ուկրաիներեն՝ Щербухи), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Շչերբուխի գյուղում բնակվում էր 5 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նատալյա Վալևսկայա

Նատալյա Վալևսկայա (ուկրաիներեն` Наталія Валевська, հունիսի 10, 1981(1981-06-10), Խմելնիցկի, Ուկրաինական ԽՍՀ, ԽՍՀՄ), ուկրաինացի երգչուհի։ 2011 թվականին Նատալյան որպես «տարվա հայտնություն» ստացել է «Բյուրեղյա խոսափող» մրցանակ։
Իր ստեղծագործական գործունեության ընթացքում թողարկել է երաժշտական 3 ալբոմ։
2013 թվականին ելույթ է ունեցել Կիևի Անտիմայդանում՝ Արժանապատվության հեղափոխության ժամանակ (Революції гідності):


== Սկավառակագրություն ==


=== Ալբոմներ ===
2006 - Отпусти
2007 - Без тебя
2010 - Желанья сбудутся


== Ծանոթագրություններ ==
Լևոն Չիլինգիրյան

Լևոն Չիլինգիրյան (անգլ.՝ Levon Chilingirian, մայիսի 28, 1948(1948-05-28), Նիկոսիա, Նիկոսիայի շրջան, Կիպրոս), Միացյալ Թագավորությունում բնակվող հայ ջութակահար, դիրիժոր, «Չիլինգիրյան լարային քառյակի» հիմնադիր, Լոնդոնի Երաժշտության թագավորական ակադեմիայի պրոֆեսոր, Գիդհոլի երաժշտա-դրամատիկական դպրոցի ջութակի և կամերային երաժշտության պրոֆեսոր։
Անվանի երաժիշտ Լևոն Չիլինկիրյանի թոռն է։


== Կենսագրություն ==
Լևոն Չիլինգիրյանը ծնվել է 1948 թվականին Նիկոսիայում։ Ջութակ նվագել սովորել է 5 տարեկան հասակից իր ազգական Վահան Բեդելյանից։ 12 տարեկանում տեղափոխվել է Մեծ Բրիտանիա, սովորել Լոնդոնի թագավորական երաժշտական քոլեջում։ Դասավանդել է Լոնդոնի թագավորական երաժշտական քոլեջում, ստացել պրոֆեսորի կոչում։ 1971 թվականին հիմնադրել է «Չիլինգիրյան» լարային քառյակը, որի կազմում համագործակցել է մի շարք հանրահայտ կոմպոզիտորների (Ջոն Տավեներ, Մայքլ Բերքլի) և երաժիշտների հետ, կազմակերպել ջութակահարների բարձրագույն դասընթացներ։ «Չիլինգիրյան» լարային քառյակը կազմակերպում է ամենամյա ամառային դպրոց Ուստթ Դին քոլեջում։
«Անգլիական համերգի» (The English Concert) առաջին անդամներից է, նվագել է նրանց 1973 թվականի Լոնդոնյան առաջին համերգին։
Համերգային շրջագայություններով եղել է աշխարհի բազմաթիվ երկրներում, մասնակցել մի շարք երաժշտական փառատոների։ Որպես մենակատար ելույթներ է ունեցել բազմաթիվ երկրներում` լավագույն նվագախմբերի հետ և քառյակի կազմում։ Երկացանկում ունեցել է արևմտաեվրոպական կոմպոզիտորների, նաև Արամ Խաչատրյանի, Առնո Բաբաջանյանի, Տիգրան Մանսուրյանի, Ալան Հովհաննեսի, Ս. Ասլամազյանի և այլոց երկերից։ 1996 թվականից ղեկավարում է նաև շվեդական «Կամարատա Ռոման» լարային նվագախումբը։


== Երևանյան համերգներ ==
1989 թվականից համերգներով պարբերաբար հանդես է եկել Հայաստանում։ 2000 թվականին Երևանում կազմակերպել է երիտասարդ ջութակահարների հանրապետական 1-ին մրցույթը։


== Պարգևներ ==
BBC Beethoven and the Munich Duo, առաջին մրցանակ, 1969, 1971
Բրիտանական կայսրության շքանշան՝ երաժշտության բնագավառում ունեցած վաստակի համար, 2000


== Ծանոթագրություններ ==


== Արտաքին հղումներ ==
Camerata Nordica homepage Archived 2006-01-27 at the Wayback Machine.
Chilingirian Quartet homepage
Ռիստիկյուլա (գյուղ, Վիննի շրջան)

Անվան այլ կիրառումների համար տե՛ս՝ ՌիստիկյուլաՌիստիկյուլա (էստ․՝ Ristiküla), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 35 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օտտ Լեպլանդ

Օտտ Լեպլանդ (էստ․՝ Ott Lepland, մայիսի 17, 1987(1987-05-17), Տալլին, Էստոնական ԽՍՀ, ԽՍՀՄ), էստոնացի երգիչ, Եվրատեսիլ 2012 երգի մրցույթում Էստոնիայի ներկայացուցիչը։


== Կենսագրություն ==
Լեպլանդը երգել սկսել է դեռ մանկուց։ Մանկական երգերով առաջին ալբոմները թողարկվել են 1995-1996 թվականներին։ Սովորել է Տալլինի Գեորգ Օտսի անվան երաժշտական դպրոցի փոփ և ջազային երաժշտության դասարաններում։ Բացի այդ մի քանի տարվա ընթացքում սովորել է դաշնամուր նվագել:
Տեղացի կատարողների «Eesti otsib superstaari» մրցույթի երրորդ շրջանի հաղթողն է։ 2012 թվականին «Kuula» երգով Էստոնիան ներկայացրել է Եվրատեսիլ 2012 երգի մրցույթում (մրցույթում երգը կատարվել է էստոներենով, ունի նաև ռուսերեն, անգլերեն և իսպաներեն տարբերակները)։ Ստանալով 120 միավոր՝ զբաղեցրել է 6-րդ տեղը։


== Մրցանակներ ==
Էստոնական փոփ-երաժշտության ամենամյա մրցանակ (էստ․՝ Eesti Popmuusika Aastaauhinnad)
Տարվա հայտնություն (2011)
Տարվա ռադիո-հիթ՝ «Süte peal sulanud jää» (2011)


== Սկավառակագրություն ==


=== Ալբոմներ ===
Oti jõululaulud (1995)
Oti suvelaulud (1996)
Ott ja Valged jänesed (1996)
Ott ja sõbrad (1996)
Ott Lepland (2010)
Laulan ma sind (2011)
Öö mu kannul käib (2012)


=== Սինգլներ ===
Otsides ma pean su jälle leidma (դեկտեմբեր, 2009)
Süte peal sulanud jää (փետրվար, 2010)
Läbi öise Tallinna (ապրիլ, 2010)
Üheskoos on olla hea (հունիս, 2010)
Kohtume jälle (հոկտեմբեր, 2010)
Sinuni (Լեննա Կուուրմայի հետ միասին, դեկտեմբեր, 2010)
Öö (ապրիլ, 2011)
Tunnen elus end (հոկտեմբեր, 2011)
Kuula (հունվար, 2012)
Imede öö (մայիս, 2012)
Kodu (նոյեմբեր, 2012)
Maagiline maa (դեկտեմբեր, 2012)
Jõesäng (Տանել Պադարի և Յալմար Վաբարնայի հետ միասին, փետրվար, 2013)
Planeet oma teel (մայիս, 2013)
Pool tundi veel (հունվար, 2014)
Jäädagi nii (հունիս, 2014)


== Ծանոթագրություններ ==


== Արտաքին հղումներ ==
Պաշտոնական կայք Archived 2012-04-26 at the Wayback Machine.
Գորիսեցի կին (Գորիսեցի Օվսաննա մայրիկը, նկար)

«Գորիսեցի կին (Գորիսեցի Օվսաննա մայրիկը)», ՀԽՍՀ վաստակավոր նկարիչ Արփենիկ Նալբանդյանի 1962 թվականին ստեղծած կտավը, որը գտնվում է Հայաստանի ազգային պատկերասրահում։


== Պատմություն ==
Արփենիկ Նալբանդյանի արվեստը բազմաժանր է, սակայն առանձնահատուկ է նկարչուհու վերաբերմունքը հատկապես կոմպոզիցիոն ֆիգուրատիվ ժանրին։ Այդ աշխատանքները հագեցած են խոր բովանդակությամբ, գեղանկարչորեն ավելի գունեղ ու բազմազան են։
1962 թվականին Արփենիկ Նալբանդյանը, լինելով Զանգեզուրում, պատկերել է գորիսեցի մի կնոջ` Օվսաննա մայրիկին։ Կտավում պատկերված է կոնկրետ անձնավորություն, սակայն այն ներկայացնում է զանգեզուրցի կանանց հավաքական կերպար։


== Նկարագրություն ==
Արփենիկ Նալբանդյանը տարեց կնոջ խորաթափանց հայացքում ներկայացնում է նրա տարիների ընթացքում կուտակված կյանքի փորձը, աշխատավորուհուն բնորոշ հաստատակամությունն ու կենսախնդությունը։ Նկարչուհին կնոջը պատկերել է կապտականաչավուն ֆոնի վրա՝ բազմագույն զգեստով։


== Տվյալներ ==
Կտավը գտնվում է Հայաստանի ազգային պատկերասրահում։ Նյութը՝ կտավ, յուղաներկ, չափերը՝ 88.5 x 63.5 սմ  :


== Տես նաև ==
Հայաստանի ազգային պատկերասրահ


== Գրականություն ==
Հայաստանի պետական պատկերասրահ – կատալոգ, Ե., 1965, էջ 137
Արփենիկ Նալբանդյան – բուկլետ, Հայաստանի պետական պատկերասրահ, Ե., 1974
Հայաստանի ազգային պատկերասրահ – ալբոմ, հայ., անգլ., ֆրանս., Մարսել, 1992, էջ 138
Արփենիկ Նալբանդյան 100 (Հեղինակ` Հ Բադալյան) – կատալոգ, Ե., 2016


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում(չաշխատող հղում)
«Գորիսեցի կին (Գորիսեցի Օվսաննա մայրիկը)» կտավը Հայաստանի ազգային պատկերասրահի կայքում
Վառդյա (այլ կիրառումներ)

Վառդյա անունը կամ տերմինը կարող է վերաբերել հետևյալ հոդվածներին․

Վառդյա - գյուղ Էստոնիայի Կոսե շրջանի կազմում։
Վառդյա - գյուղ Էստոնիայի Լահեդա շրջանի կազմում։
Վառդյա - գյուղ Էստոնիայի Վիիռացի շրջանի կազմում։
Կոլիզեյ (կինոթատրոն, Եկատերինբուրգ)

«Կոլիզեյ» կինոթատրոն (ռուս.՝ Кинотеатр «Колизей»), երկդահլիճ կինոթատրոն Ռուսաստանի Եկատերինբուրգ քաղաքում։ Քաղաքի ամենահին դահլիճն է։
Կինոթատրոնի շենքը մշակութային ժառանգության օբյեկտ է (գրանցման համար՝ 6600048000)։
Հասցեն՝ Լենինի պողոտա, տուն 43։


== Պատմություն ==
«Կոլիզեյ» կինոթատրոնի շենքը կառուցվել է 1845 թվականին, այնտեղ տեղակայված էր առաջին Քաղաքային թատրոնը։ Թատրոնի քարե շենքը, որը գտնվում է Գլխավոր պողոտայի (այժմ՝ Լենինի պողոտա) և Վոզնեսենսկի պողոտայի (այժմ՝ Կարլ Լիբկնեխտի փողոց) խաչմերուկում, կառուցվել է ճարտարապետ Կ. Ռ. Տուրսկու նախագծով՝ լեռնային պետ, գեներալ Վ. Ա. Գլինկայի նախաձեռնությամբ։
1914 թվականին Քաղաքային թատրոնը վերանվանվել է «Կոլիզեյ» և մինչև հիմա օգտագործվում է որպես կինոթատրոն։ 1917 թվականի հեղափոխությունից հետո կինոթատրոնը վերանվանվել է «Օկտյաբր» («Հոկտեմբեր»)։
Պատմական անունը վերադարձվել է 2002 թվականին։ Վերջին վերակառուցումից հետո կինոթատրոնը «Կինոմաքս Կոլիզեյ» անվամբ վերաբացվել է 2002 թվականին՝ ռուսական կինոյի օրվա առթիվ՝ դառնալով «Կինոմաքս» ցանցում «Պրեմիում» դասի առաջին կինոկենտրոնը։ Կինոկենտրոնի մեծ դահլիճը նախատեսված է 241 տեղի համար, vip-դահլիճը, մատուցողների ծառայության հնարավորությամբ, 30-տեղանի է։ Փոքր դահլիճի տարողությունը 50 նստատեղ է։
2017 թվականին կինոթատրոնն անցել է «Սալյուտ» կինոթատրոնի տնօրինության տակ, օգոստոսից սկսել է նորոգվել, հոկտեմբերի 21-ին վերաբացվել է, աշխատել է որոշ ժամանակ, սակայն տարեվերջին կրկին փակվել է։ Այժմ կինոթատրոնի շենքում կրկին վերակառուցման աշխատանքներ են։ Շենքի ճակատը պետք է վերականգնվի ըստ պատմական բնօրինակի։ Բացվելու են նախկինում փակված լուսամուտատեղերը, վերացվելու է արտաքին գովազդը։ Հատուկ ուշադրություն է դարձվելու շենքի ներսույթին։ Վերաբացումը նախատեսված է 2018 թվականի ամռանը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Չեխովի շրջան

Չեխովի շրջան (ռուս.՝ Чеховский район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1929 թվականին։ Վարչական կենտրոնը՝ Չեխով։


== Աշխարհագրություն ==
Շրջանի տարածքի մակերեսը կազմում է 865,76 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 115301 մարդ։ Բնակչության խտությունը կազմում էր 133,18 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բերեգովոե (գյուղ, Ռոժիշչեի շրջան)

Անվան այլ կիրառումների համար տե՛ս՝ ԲերեգովոեԲերեգովոե (ուկրաիներեն՝ Берегове), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1645 թվականին։
2001 թվականի տվյալներով Բերեգովոե գյուղում բնակվում էր 272 մարդ։ Բնակավայրը զբաղեցնում է 1314 կմ² տարածք։ Բնակչության խտությունը կազմում էր 207 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոե Պորեչիե

Նովոե Պորեչիե (ուկրաիներեն՝ Нове Поріччя), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Նովոե Պորեչիե գյուղում բնակվում էր 660 մարդ։ Բնակավայրը զբաղեցնում է 2806 կմ² տարածք։ Բնակչության խտությունը կազմում էր 235,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
849

849 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 849 թվականն է, 
IX դարի 49-րդ տարին։


== Դեպքեր ==


== Ծնունդներ ==


== Մահեր ==
Դամոկլյան սուր

Դամոկլյան սուր (լատ.՝ Damoclis gladius՝ ), սիրակուզյան բռնակալ Դիոնիսոս Մեծը (մ․թ․ա․ 5-րդ դար) առաջարկում է մեկ օրով իր գահը հանձնել իր ֆավորիտ Դամոկլեսին, ով Դիոնիսոսին համարում էր ամենաերջանիկ մահկանացուն։ Բռնակալի հրամանով նրան արքայավայել հագցնում են, օծում անուշահոտ յուղով ու նստեցնում գահին։ Նրա շուրջը բոլորը հնազանդվում էին՝ կատարելով յուրաքանչյուր հրաման։ Խնջույքի թեժ պահին Դամոկլեսը հանկարծ գլխավերևում տեսնում է ձիու մազից կախված առանց պատյանի մի սուր և հասկանում բարօրության պատրանքայնությունը։ Այդպես Դիոնիսոսը Դամոկլեսին ցույց տվեց, որ բռնակալը միշտ ապրում է մահվան եզրին։
Արտահայտությունը դարձել է թևավոր և փոխաբերական իմաստով գործածվելիս նշանակում է թվացյալ բարեկեցության պայմաններում մեկի գլխին կախված մշտական սպառնալիք։
Այս պատմությունը ներառված է Ցիցերոնի «Տուսկուլանյան զրույցներում»։ Սրա մասին հիշատակել է նաև Հորացիոսը։
Վիշքիլա

Վիշքիլա, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մեծ Տոպկի

Մեծ Տոպկի (ռուս.՝ Большие Топки), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մեծ գետակ գետի ձախ ափով՝ 237 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100010408
Հիդրոլոգիական ուսումնասիրությունների կոդը - 115101040
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օլիևկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՕլիևկաՕլիևկա (ուկրաիներեն՝ Оліївка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1866 թվականին։
2001 թվականի տվյալներով Օլիևկա գյուղում բնակվում էր 665 մարդ։ Բնակավայրը զբաղեցնում է 1847 կմ² տարածք։ Բնակչության խտությունը կազմում էր 360,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդան Հակոբյան (ռեժիսոր)

Անվան այլ կիրառումների համար տե՛ս՝ Վարդան Հակոբյան (այլ կիրառումներ)Վարդան Հրանտի Հակոբյան (հունվարի 14, 1977(1977-01-14), Երևան, Հայկական ԽՍՀ, ԽՍՀՄ), հայ կինոռեժիսոր, սցենարիստ։


== Կենսագրություն ==
Վարդան Հակոբյանը ծնվել է 1977 թվականին Երևան քաղաքում։ 2002 թվականին ավարտել է ՎԳԻԿ-ի ռեժիսուրայի ֆակուլտետը՝ Անդրեյ Էշպայի արվեստանոցը։ 2014 թվականին ընդգրկվել է Ոսկե ծիրան կինոփառատոնի ընտրող հանձնաժողովի կազմում։


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==


== Արտաքին հղումներ ==
Վարդան Հակոբյանի էջը Հայաստանի կինեմատոգրաֆիստների միության կայքում Archived 2016-03-04 at the Wayback Machine.
Տիգրան Ավետիքյանը, Վարդան Հակոբյանն ու Աննա Կոնդոն «Ոսկե ծիրան»-ի մամլո սրահում
Համբույր պատի միջով
Օրգանական սնունդ

Օրգանական սնունդ, օրգանական գյուղատնտեսության և համապատասխան հավաստագրման մարմնի չափանիշներով արտադրված սննդամթերք։ Տվյալ սննդատեսակների արտադրությունն ամբողջապես բացառում է ցանկացած տեսակի արհեստական նյութերի (ինչպիսիք են, քիմիական պարարտանյութերը, սինթետիկ թունաքիմիկատները, կոնսերվանտները, գենետիկորեն մոդիֆիկացված օրգանիզմները և այլն), ինչպես նաև վերամշակելիս ճառագայթման օգտագործումը և/կամ սննդային հավելումների ներմուծումը:
Օրգանական գյուղատնտեսության՝ լայնորեն ընդունված գործելակերպերը ձգտում են արդյունավետորեն կառավարել ռեսուրսները, նպաստել էկոլոգիական հավասարակշռությանը և պահպանել կենսաբազմազանությունը։
Ներկայումս բազմաթիվ երկրներում գործում են հավաստագրման (սերտիֆիկացում) համակարգեր։ Ապրանքատեսակը շուկայում «օրգանական» պիտակի տակ վաճառելու համար արտադրողները պարտավորվում են հետևել հավաստագրման մարմինների սահմանած չափանիշներին։ Սույն չափանիշների ենթատեքստում, օրգանական մթերքն արտադրվում է համաձայն պետության, տարածաշրջանային և/կամ միջազգային կազմակերպությունների կողմից սահմանված ստանդարտների։ Օրգանական ապրանքատեսակների արտադրության ստանդարտների և պիտակավորման մեջ սննդի անվտանգության առավել ծանրակշիռ մարմիններից են ԱՄՆ գյուղդեպարտամենտը և Եվրոպական հանձնաժողովը։


== Ծանոթագրություններ ==
Natascha Kampusch trifft

«Natascha Kampusch trifft», թոք-շոու, որը հեռարձակվել է 2008 թվականին ավստրիական «Puls 4» հեռուստաալիքով։ Հաղորդման վարողը Նատաշա Կամպուշն էր։ Ի սկզբանե նախատեսված էր թողարկել 6 հաղորդում, սակայն նկարահանվեց ընդամենը 3-ը՝ Նիկի Լաուդայի, Շտեֆան Ռուզովիցկու և Վերոնիկա Ֆերրեսի հետ։ Շոուի վերաբերյալ գրախոսների արձագանքներն ընդհանուր առմամբ դրական էին։


== Ստեղծման պատմություն ==


=== Սկզբնավորում ===
10-ամյա Նատաշա Կամպուշին առևանգել էր տեխնիկ Վոլֆգանգ Պրիկլոպիլը և ավելի քան 8 տարի պահել մեկուսացված։ Փախուստից անմիջապես հետո աղջիկը գրավել է մամուլի ուշադրությունը։ Նա ինքնակամ առաջարկել է ստեղծել թոք-շոու, որտեղ վարողն ինքն է լինելու։ Կամպուշն ասել է, որ ցանկանում է դադարեցնել հեռուստահաղորդումների և թերթերի պասիվ առարկա լինելը և ձեռնամուխ լինել տեղեկատվական միջավայրի ստեղծմանը։
Կամպուշի հետ աշխատող հոգեբանները նրա նախաձեռնությունը համարում էին արդյունք այն բանի, որ աղջկան հաջողվել է հաղթահարել մարդկանց հանդեպ անվստահությունը։ Կամպուշը հաճախ է հանդես եկել հեռուստատեսությամբ, և հոգեբանների կարծիքով այդ փորձը նրան կօգներ արագ յուրացնել նոր մասնագիտությունը։
Ծրագրվում էր Կամպուշի՝ անգլերեն սովորելուց հետո հաղորդումը հասցնել միջազգային մակարդակի։


=== Նկարահանումներ ===
2007 թվականի վերջին հայտարարվեց, որ Կամպուշի շոուի պրոդյուսերությունն իր վրա կվերցնի «SevenOne Media» ընկերությանը։ Որպես հաղորդման աշխատանքային անվանում՝ ընտրվեց հետևյալը՝ «Natascha Kampusch im Gespräch mit…» (հայերեն՝ Նատաշա Կամպուշը զրուցում է ․․․-ի հետ)։ Այդ ժամանակ էլ հայտնի դարձավ, որ առաջին հաղորդումը նկարահանվելու է 2008 թվականի ապրիլին։
Առաջին հաղորդման ժամանակ հաղորդավարուհու զրուցակիցը «Ֆորմուլա 1»-ի ավտոարշավորդ Նիկի Լաուդան էր։ Վերջինս ասում էր, որ ի սկզբանե կասկածամտորեն է վերաբերել առևանգման զոհին հարցազրույց տալու գաղափարին։ Ավտոարշավորդի խոսքերով՝ նկարահանումներից առաջ ինքը հանդիպել է Կամպուշին, որպեսզի պարզի՝ ինչպիսին են նրա մտադրությունները։ Հաղորդման նկարահանումներն անցկացվել են Վիեննայում։ Ցուցադրության ժամանակ հաղորդումը դիտել է 114 000 հեռուստադիտող։
Ենթադրվում էր, որ հաղորդումը թողարկվելու է ամսվա մեջ մեկ անգամ, որպեսզի Կամպուշը հնարավորություն ունենա կրթություն ստանալու դպրոցում։


== Հաղորդումների ցանկ ==


== Քննադատություն ==
Կամպուշը ենթադրում էր, որ հանրության առջև ելույթ ունենալու և սեփական հաղորդաշար վարելու իր որոշումը կարժանանա քննադատության։ Սակայն գրախոսների և հեռուստադիտողների արձագանքները հիմնականում դրական էին։


== Տես նաև ==
Վոլֆգանգ Պրիկլոպիլ
3096 օր
Նատաշա Կամպուշ
3096 օր (ֆիլմ)


== Ծանոթագրություններ ==
Էլեոնորա Գոնզագա, Ուրբինոյի դքսուհի

Էլեոնորա Գոնզագա (անգլ.՝ Eleonora Gonzaga, դեկտեմբերի 31, 1493(1493-12-31), Մանտովա, Մանտուա, Լոմբարդիա - փետրվարի 13, 1570, Ուրբինո, Duchy of Urbino, Kingdom of Italy), Ուրբինոյի դքսուհի, որն Ուրբինոյի դուքս Ֆրանչեսկո Մարիա դելլա Ռովերեի հետ ամուսնությամբ որոշ ժամանակ հանդիսացել է նաև գահի խնամակալ։ 


== Կյանք ==
Էլեոնորան եղել է Մանտովայի մարքիզ Ֆրանչեսկո II Գոնզագայի ու Իզաբելա դ՛Էստեի յոթ զավակներից ավագը։ Նրա հայրը հանրահայտ ազատամիտ մարդ էր, իսկ մայրը՝ արվեստների հանրահայտ հովանավոր։ 1509 թվականի սեպտեմբերի 25-ին ամուսնացել է Ուրբինոյի դուքս Ֆրանչեսկո Մարիա դելլա Ռովերեի հետ։ Նրանց երկու որդիներն ու երեք դուստրերը բոլորը սերունդներ են ունեցել։ 
Էլեոնորան, որը մեծապես պատասխանատու էր Ուրբինոյի ներքին կառավարման համար իր ամուսնու աքսորի ժամանակ, արվեստների կարևոր հովանավոր էր։ Բարձրագույն մշակույթի ներկայացուցիչ արքայադուստր լինելեվ՝ նա եղել է Պիետրո Բեմբոյի, Յակոպո Սադոլետոյի, Բալդասսար Կաստիլոնեի և Տորկվատո Տասսոյի ընկերը։ 1537 թվականին Տիցիանը նրան մեկ անգամ պաշտոնապես նկարել է որպես ամուսնու՝ նույն տարվա մեջ ստեղծված կտավի շարունակություն, սակայն նրա դեմքը կարելի է տեսնել այդ ժամանակաշրջանում Տիցիանի ստեղծած երեք այլ կտավների մեջ ևս՝ «Գեղեցկուհին», «Մորթե թիկնոցով աղջիկը», «Ուրբինյան Վեներա»․ վերջինս պատվիրվել է որդու՝ Գվիդոբալդո II դելլա Ռովերեի կողմից։


== Զավակներ ==
Ֆեդերիկո դելլա Ռովերե (1511 — մահացել է երկու ամսական հասակում)։
Գվիդոբալդո II դելլա Ռովերե (2 ապրիլի, 1514 — 28 սեպտեմբերի, 1574), ամուսնացել է Ջուլիա վարանոյի հետ և զավակ ունեցել, այնուհետև ամուսնացել է Վիտորիա Ֆարնեզեի հետ և զավակ ունեցել։
Ջիովանա դելլա Ռովերե (1515 — 1518)։
Ջիովանի դելլա Ռովերե (1516 — 1518)։
Կատերինա դելլա Ռովերե (1518 — 1520)։
Բեատրիս դելլա Ռովերե (1521 — 1522)։
Ֆրանչեսկո Մարիա դելլա Ռովերե (1523 — 1525)։
Իպոլիտա դելլա Ռովերե (1525 — 1561), հավանաբար ամուսնացել է Մոնտալտոյի դուքս Անտոնիո Արագոնցու հետ։
Մարիա դելլա Ռովերե (1527 — 1528)։
Էլիսաբետա դելլա Ռովերե (1529 — 6 հունիսի, 1561), ամուսնացել է Մասսայի մարքիզի հետ ու զավակ ունեցել։
Ջուլիա Ֆելտրիա դելլա Ռովերե (1531 — 4 ապրիլի, 1563), ամուսնացել է Մոնտեկիոյի լորդ Ալֆոնսո դ՛Էստեի հետ ու զավակ ունեցել (Մոդենայի դուքս Չեզարե դ՛Էստեի ծնողներն էին)։.
Ջուլիո Ֆելտրիո դելլա Ռովերե (1533 — 1598), դարձել է կարդինալ, հետագայում ապօրինի զավակներ ունեցել՝ Իպոլիտո և Ջուլիո։
Վիոլանտե դելլա Ռովերե (1535 — 1538)։


== Ծանոթագրություններ ==
Տիմաշևկա (գյուղ, Իշիմբայսկի շրջան)

Տիմաշևկա (ռուս.՝ Тимашевка, բաշկիրերեն՝ Тимашевка), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 425 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոն Աուրտենեչե

Յոն Աուրտենեչե Բորդե (իսպ.՝ Jon Aurtenetxe Borde, հունվարի 3, 1992(1992-01-03), Ամորեբիետա Էչանո, Durangaldea, Բիսկայա, Բասկերի երկիր, Իսպանիա), իսպանացի ֆուտբոլիստ, «Միրանդես» ֆուտբոլային ակումբի պաշտպան։ Էթնիկ բասկ։


== Կարիերա ==
Մեկ տարի անցկացրել է «Ամորբետի» սիրողական դպրոցում։ 2002 թվականից մինչև 2010 թվականը սովորել է Բիլբաոյի «Աթլետիկո» ակումբի պատանեկան հավաքականում։ «Աթլետիկո Բիլբաոյի» կազմում մասնակցել է 34 խաղի։
Իսպանիայի ազգային հավաքականում խաղացել է 17 տարեկանից մինչև 19 տարեկանը։ Ազգային հավաքականի կազմում խաղացել է մինչև 19 տարեկանը՝ մասնակցելով Եվրոպայի 2011 թվականի առաջնությանը։


== Ձեռքբերումներ ==
Ատլետիկո Բիլբաո2011/2012 թվականների Եվրոպայի լիգայի ֆինալիստ
2008/2009 և 2011/2012 թվականների Իսպանիայի գավաթի ֆինալիստԱզգային հավաքական2011 թվականի մինչև 19 տարեկանների ազգային հավաքականների Եվրոպայի չեմպիոն:.
2009 թվականի ֆուտբոլի աշխարհի առաջնության բրոնզե մեդալակիր
2010 թվականի Copa del Rey Juvenil de Fútbol հաղթող։


== Ծանոթագրություններ ==


== Արտաքին հղումներ ==
Профиль на сайте «Атлетика»
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Կալիցանո

Կալիցանո  (իտալերեն՝ Calizzano), կոմունա Իտալիայում, գտնվում է Լիգուրիա մարզի Սավոնա գավառում։
Բնակչությունը կազմում է 1585 մարդ (2008 թվականի տվյալներով)։ Բնակչության խտությունը՝ 25 մարդ/կմ²։ Զբաղեցնում է 63 կմ² տարածք։ Փոստային ինդեքս՝ 17020, հեռախոսային կոդ՝ 019։
Կալիցանոն սահմանակից է Բագնասկո, Բարդինետո, Բորմիդա, Գարեսիո, Մալիոլո, Մասիմինո, Մուրիալդո, Օզիլիա, Պրիոլա և Ռիալտո մունիցիպալիտետներին։ Այն գտնվում է Բորմիդայի վերին հովտում։
Կոմունայի հովանավորն է Սուրբ Կույս Մարիամը։ Տոնը նշվում է հուլիսի 2-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Ջեյմս Գարֆիլդի սպանություն

Ջեյմս Գարֆիլդի սպանություն (անգլ.՝ Assassination of James A. Garfield), մահափորձ ԱՄՆ քսաներորդ նախագահ Ջեյմս Գարֆիլդի նկատմամբ, որը սխալ բուժման պատճառով ավարտվեց մահով։ Գարֆիլդը դարձավ Ամերիկայի չորս սպանված նախագահներից երկրորդը։


== Պատմություն ==
Ջեյմս Գարֆիլդի մահափորձը տեղի է ունեցել Կոլումբիա նահանգի Վաշինգտոն քաղաքում 1881 թվականի հուլիսի 2-ին առավոտյան ժամը 09։30-ին երկաթուղային Baltimore and Potomac Railroad Station կայարանում։ Նրա մեջքին «Բուլդոգ» ռևոլվերով կրակոցներ էր արձակել փաստաբան Շառլ Գիտոն։
Գիտոն նախագահական ընտրությունների ժամանակ քարոզում էր Գարֆիլդի համար և ընտրվելուց հետո հույս ուներ, որ կնշանակվի որևէ կարևոր պաշտոնի (նա ցանկանում էր դառնալ դեսպան)։ Երբ Գիտոյի սպասումները չարդարացան, նա զայրացավ և որոշեց սպանել Գարֆիլդին։
Նախագահի վերքը խորը չէր, գնդակը մնացել էր տեղում՝ հեռու կյանքի համար կարևոր օրգաններից։ Բայց բժիշկները վիրահատության ժամանակ ոչ արհեստավարժ եղան և առաջացավ ուժեղ թարախային բորբոքում։ Նրանք այդպես էլ չկարողացան հանել գնդակը և օրգանիզմում վարակում տարածվեց, որից էլ Գարֆիլդը մահացավ 1881 թվականի սեպտեմբերի 19-ին։ Հատուկ արվեց դա, թե ոչ, անհայտ է։ Գնդակը հայտնաբերվեց մարմնում միայն դիահերձման ժամանակ։ ԱՄՆ չորս սպանված նախագահներից Գարֆիլդը ամենաերկար ժամանակամիջոցն ապրեց մահափորձից մինչև մահ։
Փաստաբանները պահանջում էին Գիտոյին անմեղսագիտակ ճանաչել, սակայն դատարանը մահապատժի որոշում կայացրեց. կախաղանը իրականացվեց 1882 թվականի հունիսի 30-ին։
Հետաքրքիր է, որ մարդասպանը 15 դոլարով գնել էր Webley British Bulldog ապրանքապիտակի թանկարժեք ռևոլվեր՝ փղոսկրե բռնակով, ոչ թե փայտե, որպեսզի զենքը լավ նայվի որպես թանգարանային ցուցադրանմուշ սպանությունից հետո։ Ռևոլվերն իրոք պահվում էր Սմիթսոնյան ինստիտուտում, սակայն 20-րդ դարասկզբին այն կորավ։


== Ծանոթագրություններ ==


== Արտաքին հղումներ ==
ԱՄՆ նախագահ Ջեյմս Գարֆիլդի սպանությունը (ռուս.)
Ո՞վ սպանեց նախագահ Գարֆիլդին. փաստաբա՞ն, թե՞ «բժշկական մաչզիմը» (ռուս.)
Նախագահ Գարֆիլդի մահը, 1881 (անգլ.)
Վալենտինա Խմարա

Վալենտինա Նիկոնովնա (Նիկոլաևնա) Խմարա հունվարի 4, 1933(1933-01-04), Մոսկվա, ԽՍՀՄ - հոկտեմբերի 9, 1984(1984-10-09), Բաթում, Վրացական ԽՍՀ, ԽՍՀՄ), խորհրդային կինոդերասանուհի։


== Կենսագրություն ==
Վալենտինա Խմարան ծնվել է 1933 թվականի հունվարի 4-ին, Մոսկվայում։ Երրորդ փորձից ընդունվել է ինստիտուտ, 1958 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը Սերգեյ Գերասիմովի և Տամարա Մակարովայի դասարան։ 1958 թվականին աշխատանքի է անցել «Մոսֆիլմ» ստուդիայում և «Կինոդերասանի թատրոն-ստուդիա»-ում։ Դերասանուհու դեբյուտը կինոյում եղել է դեռևս ինստիտուտի առաջին կուրսում, երբ հանդես է եկել Սերգեյ Գերասիմովի «Հույս» կարճամետրաժ ֆիլմում։ Հետագայում Գերասիմովը Խմարային հրավիրել է «Խաղաղ Դոն»-ում մարմնավորելու Մաշուտկա Կոշևայայի դերը, որը դարձավ դերասանուհու կինոկենսագրության լավագույն ֆիլմերից մեկը։ Հատկանշական դերերից են՝ Վալյա («Սովետների իշխանության համար»), Մաշա («Ծարավ»), Նաստյա («Սիրում եմ քեզ, կյա՛նք»), Էլզա («Պայքար հաղթանակից հետո»)։


== Մահ ==
1984 թվականի հոկտեմբերի 9-ին Վալենտինա Խմարան Բաթումիում արձակուրդի ընթացքում հանգստանալիս ողբերգական մահ է ունեցել։ Առավոտյան՝ նախաճաշից առաջ, գնացել է լողալու ծովում։ Մտել է երկաթուղային գծի մոտ տեղակայված հանդերձարաններից մեկը։ Դուրս գալիս չի նկատել ընթացող գնացքին և ընկել է անիվների տակ։ Թաղված է Վագանկովյան գերեզմանատանը (19 տեղամաս)։


== Ֆիլմագրություն ==


== Ծանոթագրություններ ==


== Արտաքին հղումներ ==
Валентина Хмара в Авторском проекте Алексея Тремасова
Բուարեդոն

Բուարեդոն (ֆր.՝ Boisredon), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Շրջանը՝ Ժոնզակ։
Համայնքի INSEE կոդ՝ 17052։


== Բնակչություն ==
Համայնքի բնակչությունը 2010 թվականին կազմում էր 684 մարդ։


== Տնտեսություն ==
2010 թվականի տվյալներով՝ աշխատունակ տարիքի 428 մարդկանցից (15-64 տարեկան) 306-ը տնտեսապես ակտիվ էին, 122-ը՝ ոչ ակտիվ (ակտիվության ցուցանիշը՝ 71,5 %, 1999 թվականին եղել է 65,0 %)։ 306 աշխատունակ բնակիչներից 266-ը աշխատում էին (143 տղամարդ և 123 կին), անաշխատանք էին 40-ը (21 տղամարդ և 19 կին)։
122 անգործունակ մարդկանցից 25-ը աշակերտներ կամ ուսանողներ էին, 53-ը՝ թոշակառու, 44-ը անաշխատունակ էին այլ պատճառներով։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բուարեդոն (ֆր.)
Ներդրում (բանկային)

Ներդրում կամ ավանդը տերմին է, ինվեստիցիա (անգլ.՝ invest), որը մի քանի մոտ իմաստներ է ներկայացնում ձեռներեցության
կառավարման, ֆինանսական գիտության և տնտեսագիտության մեջ, որոնք կապված են դրամային տնտեսման կամ սպառման հետաձգման հետ։ Ներդրումը ռեսուրսների ակտիվ վերաուղղորդումն է՝ այսօր սպառելուց դեպի ապագայի օգուտ. ունեցվածքի օգտագործումը եկամուտ կամ շահույթ վաստակելու համար։
Ներդրումը գոնե քիչ վերլուծության կամ մտածելուց հետո անձի կամ կենսաթոշակային ֆոնդի պես կազմակերպության կողմից այն ընտրությունն է, ըստ որի փող է տրամադրվում կամ պարտք տրվում մի միջոցի (օրինակ՝ սեփականություն, բաժնետոմսի արժեթղթեր, պարտատոմսեր) մեջ, որը ցածր ռիսկ և ժամանակի ընթացքում վերադարձի առաջացման հնարավորություն է պարունակում։ Դրամը մի միջոցի տրամադրել, որը հիմնական գումարի կորուստն է մեծ ռիսկի տակ դնում կամ հիմնովի չի վերլուծաբանվել չարաշահում (շահարկում) է կոչվում, և բոլորովին ներդրում չէ։ Ներդրումները կարող են լինել ամենաբազմազան ձևերի և տեսակների՝ սկսած սովորական ներդրումային գործարքից և վերջացրած ծրագրերի ֆինանսավորմամբ և մասնագիտացված ներդրումային գործունեությամբ։


== Ներդրումների դասակարգում ==
Ներդրումները դասակարգվում են.


=== Իրական ներդրումներ ===
նյութական ակտիվներ /հիմնական միցներ, հողեր/
կապիտալ վերանորոգում
ոչ նյութական ակտիվներ
մարդկային կապիտալՖինանսական ներդրումներ

արժեթղթեր
վարկերի տրամադրում
լիզինգՍպեկուլյատիվ ներդրումնր

արժույթ
թանկարժեք մետաղներ
արժեթղթեր /բաժնետոմսեր, պարտատոմսեր և այլն/:


=== Հիմնական ներդրումներ ===
ուղղակի ներդրումներ
պորտֆելային ներդրումներ
իրական ներդրումներ և այլն


=== Ներդրումներ մարումների ժամկետով ===
կարճաժամկետ /մինչև մեկ տարի/
միջնաժամկետ /1-3 տարի/
երկարաժամկետ /3-5 տարի/


== Գրականություն ==
Зви Боди, Алекс Кейн, Алан Маркус. Принципы инвестиций = Essentials of Investments. — М.: «Вильямс», 2004. — С. 984. — ISBN 978-5-8459-1311-1.
Петров, Валерий Станиславович. Теория и практика инвестиционного анализа фондовых активов. Информанализ. — М: Маркет ДС, 2008. — С. 480. — ISBN 78-5-7958-0201-5.
Савенок, Владимир Степанович. Личный финансовый план. Первый шаг к финансовой независимости. — Питер, 2009. — С. 320. — ISBN 978-5-91180-994-2..
Факторы инвестиционной активности. Глава из книги «Системный мониторинг: Глобальное и региональное развитие». М.: Либроком/URSS, 2010 (ISBN 978-5-397-00917-1). С.259-292.
Ноам Вассерман. Главная книга основателя бизнеса: Кого брать с собой, как делить прибыль, как распределять роли и другие вопросы, которые надо решить с самого начала = The Founder’s Dilemmas Anticipating and Avoiding The Pitfalls that Can Sink a Startup. — М.: Альпина Паблишер, 2014. — 364 с. — ISBN 978-5-9614-4445-2.
Федеральный закон от 25 февраля 1999 г. N 39-ФЗ «Об инвестиционной деятельности в Российской Федерации, осуществляемой в форме капитальных вложений»


== Աղբյուրներ ==
Կոսմովկա

Կոսմովկա (ուկրաիներեն՝ Космівка), գյուղ Ուկրաինայի Վոլինի մարզի Իվանիչևի շրջանում։
2001 թվականի տվյալներով Կոսմովկա գյուղում բնակվում էր 99 մարդ։ Բնակավայրը զբաղեցնում է 4,3 կմ² տարածք։ Բնակչության խտությունը կազմում էր 23,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիիսիպեռե

Ռիիսիպեռե (էստ․՝ Riisipere), գյուղական ավան Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղական ավանում բնակվում էր 885 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Հասարակածային Գվինեայի վարչատարածքային բաժանում

Հասարակածային Գվինեա, բաժանվում է 2 շրջանների (կղզային և մայրցամաքային) և 8 նահանգների (իսպ.՝ provincias, ֆր.՝ province, պորտ.՝ províncias): Նորագույն նահանգը Զիբլոհոն է, որը ստեղծվել է 2017 թվականին իր շտաբով Սյուդադ Դե Լա Պասում՝ երկրի ապագա մայրաքաղաքում։


== Շրջաններ ==
Կղզային շրջան (մայրաքաղաքը Մալաբո)
Ռիո Մունի (անգլ.՝  Río Muni), մայրաքաղաքը՝ Բատա (անգլ.՝  Bata, Equatorial Guinea)


== Նահանգներ ==

Աննոբոն, Բիոկո Նորտեն և Բիոկո Սուրը կղզային շրջանում են գտնվում, իսկ մնացած հինգ նահանգները՝ մայրցամաքային շրջանում։ 


== Ենթաբաժանումներ ==
Նահանգները հետագայում բաժանվում են 19 օկրուգների և 37 քաղաքապետարանների։


== Տես նաև ==
ISO 3166-2:GQ - Ստանդարտացման միջազգային կազմակերպության Հասարակածային Գվինեայի ստանդարտի գեոկոդ


== Ծանոթագրություններ ==
Դավիթ Անհաղթի հուշարձան (Երևան)

Դավիթ Անհաղթի հուշարձան, գտնվում է Երևանի Քանաքեռ-Զեյթուն համայնքում՝ Դավիթ Անհաղթի անվան զբոսայգում, Դավիթ Անհաղթի փողոցի վերջնամասում։ Արձանը տեղադրվել է 1985 թվականին։ Ընդգրկված է Երևանի Քանաքեռ-Զեյթուն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ Էդուարդ Սաֆարյան
Քանդակագործ՝ Սերժ Մեհրաբյան


== Տվյալներ ==
Հուշարձանը կառուցված է բրոնզից և գրանիտից, բարձրությունը 3 մետր է։


== Պատկերասրահ ==

		
		
		
		
		


== Ծանոթագրություններ ==